Асвіца

Асві́ца — рака ў Слуцкім і Старадарожскім раёнах Мінскай вобласці Беларусі, правы прыток ракі Арэса (басейн Дняпра).

 Назва 
На думку У. Тапарова, назва Асвіца — славянскае вытворнае з суф. -іца ад *Осва, балц. паходжання, параўн. жамайцк.   Ашва, Ошва, літ. Ašva «кабыла», лтш. *AsvaВ. Н. Топоров, О. Н. Трубачев. Лингвистический анализ гидронимов Верхнего Поднепровья. Москва, 1962. С. 200..

На думку А. Рогалева, аналаг назвы Асвіца — гідронім Сеў (Сева) ў басейне Дзясны, які мае іранскую этымалогію і тлумачыцца як «чорная рэчка»А. Ф. Рогалеў. Назвы Бацькаўшчыны (тапанімія Беларусі). Гомель, 2008. С. 15, 20..

На думку Р. Аўчыннікавай, аснова гідроніма Освіца параўноўваецца з фіна-угорскім тэрмінам сав «выток з возера або балота»Р. І. Аўчыннікава. Тапанімія сярэдняга цячэння р. Заходняя Дзвіна // Чэрскі Іван Дзяменцьевіч (да 160-годдзя з дня нараджэння). Вып. 1. Мінск, 2005. С. 34-35..

На думку Ю. Покарнага, ад індаеўрапейскага ekuo-s «конь» паходзяць ст.-інд. áśva-h, авест. aspa, ст.-перс. asa-, тахар. yakwe «конь», ст.-літ. ašvà, ešva «кабыла» і інш.J. Pokorny. Indogermanisches etymologisches Wörterbuch. Bern / München 1959 / 1969. C. 301—302..

На думку А. Ванагаса, той жа «конскі» гідранімічны корань ašv- у назве возера Асвея (Асвейскае), ад *Ašveja. Прамы адпаведнік асвейскай назве — назва літоўскага возера Asvejà на Аўкштайцкім Паазер’і. Таго ж кораня латышская Asva, літоўскія Ašva, Ašvija, Ašvinė, пруск. Asswene (усё рэкі)A. Vanagas. Lietuvių hidronimų etimologinis žodynas. Vilnius, 1981. С. 49..

На думку В. Жучкевіча, назва возера Асвея паходзіць ад тэрміна свей — звеяны пясок, не замацаваны расліннасцю, звычайна ля берага возера, ракіВ. А. Жучкевич. Краткий топонимический словарь Белоруссии. Минск, 1974. С. 273..

 Водаапісанне 
Даўжыня ракі 9 кмАгульная характарыстыка рачной сеткі Мінскай вобласці // Даведнік «Водныя аб’екты Рэспублікі Беларусь» .

Пачынаецца за 4 км на паўднёвы ўсход ад вёскі Гутніца Слуцкага раёна, вусце за 1 км на паўночны ўсход ад вёскі Навасёлкі Старадарожскага раёна.

Цячэ па лясістай мясцовасці.

 Літаратура 

 Блакітны скарб Беларусі: Рэкі, азеры, вадасховішчы/ Маст.: Ю. А. Тарэеў, У. І. Цярэнцьеў — Мн.: БелЭн, 2007. — 480 с.


 Спасылкі 
 Рэкі Старадарожчыны

Катэгорыя:Рэкі Слуцкага раёна
Катэгорыя:Рэкі Старадарожскага раёна
Катэгорыя:Басейн Пцічы